Jelasin soal (G)I-dle  dalam bahasa melayu dong

(G)I-dle (; dipendekkan kepada GIRL-I-DLE) adalah kumpulan wanita dari Korea Selatan yang ditubuhkan oleh Cube Entertainment pada tahun 2018. Kumpulan ini terdiri daripada enam orang ahli: Miyeon, Minnie, Soyeon, Yuqi dan Shuhua.

Pada asalnya enam orang ahli, Soojin telah meninggalkan kumpulan ini pada 14 Ogos 2021. Kumpulan ini membuat penampilan sulung pada 2 Mei 2018 dengan album mini pertama mereka bertajuk I Am. Pada 31 Julai 2019, kumpulan ini memulakan debut di Jepun di bawah U-Cube dengan Latata.

(G)I-dle diberi jolokan "monster rookie" pada 2018 dan telah dianggap sebagai salah satu kumpulan wanita Korea Selatan paling berjaya yang bukan berasal dari label rakaman "tiga besar". Sejak debut mereka, kumpulan ini telah mengeluarkan enam mini album dan lapan single termasuk "Latata", "Hann (Alone)", "Senorita", "Uh-Oh", "Lion", "Oh My God", "Dumdi Dumdi" dan "Hwaa".

(G)I-dle juga dikenali kerana penglibatan secara langsung dalam muzik mereka, dengan ketua mereka, Soyeon, dan anggota Minnie dan Yuqi menulis dan ikut menerbitkan karya muzik mereka. Bagi mempromosikan album mini ketiga mereka I Trust pada tahun 2020, kumpulan ini menandatangani kontrak dengan label rakaman Amerika Republic Records untuk mengembangkan kerjaya di AS. Selepas dikeluarkan, kumpulan ini mencatat rekod tertinggi untuk kumpulan wanita Korea Selatan di kedudukan carta lagu iTunes Album Teratas dan kumpulan wanita keempat yang menjual 100.000 unit di minggu pertama penjualan. Album single 2020 mereka Dumdi Dumdi mencipta rekod penjualan album single, menjadikannya album single kumpulan wanita terlaris kedua sepanjang zaman. (G)I-dle juga menjadi kumpulan K-pop pertama yang ditemubual oleh Forbes China.